32. ΝΟΜΟΣ υπ' αριθ. 493 της 26/27 Νοεμ. 1947 Περί ιδρύσεως Δικαστηρίων εν Δωδεκανήσω Άρθρ.1.-1.Προς απονομήν της Πολιτικής και Ποινικής Δικαιοσύνης εν Δωδεκανήσω ιδρύονται, έν Εφετείον εδρεύον εν Ρόδω (Εφετείον Δωδεκανήσου), δύο Πρωτοδικεία εδρεύοντα εν Ρόδω (Πρωτοδικείον Ρόδου) και εν Κω (Πρωτοδικείον Κω), δέκα Ειρηνοδικεία εδρεύοντα εν Ρόδω, Κω, Καρπάθω, (Πηγάδα Καρπάθου), Καλύμνω, Καστελλορίζω, Σύμη, Αστυπαλαία (Μαλτεζάνα Αστυπαλαίας), Λέρω, Πάτμω (Σκάλα Πάτμου) και Νισσύρω (Μανδράκι), εξ ων τα δύο πρώτα Α΄ τάξεως, τα δε υπόλοιπα Β΄ τάξεως και δύο ειδικά Πταισματοδικεία εδρεύοντα εν Ρόδω και Κω. Περί της δικαιοδοσίας και ενάρξεως λειτουργίας του Εφετείου Δωδεκανήσου βλ. άρθρ. 2 Ν.Δ. 614/1948 (6.Γα.). 2.Αι περιφέρειαι των Πρωτοδικείων, των Ειρηνοδικείων και των Ειδικών Πταισματοδικείων ως και ο χρόνος της ενάρξεως της λειτουργίας αυτών θέλουσι καθορισθή δια Β.Διατάγματος, εκδοθησομένου τη προτάσει του Υπουργού της Δικαιοσύνης. Εξεδόθη το Β.Δ. 9/16 Φεβρ. 1948, κατωτ. αρ. 33. 3.Ο αριθμός των Δικαστικών λειτουργών και υπαλλήλων των ιδρυομένων Δικαστηρίων, ορίζεται ως ακολούθως, αυξανομένων αντιστοίχως των οργανικών θέσεων των δικαστικών λειτουργών και υπαλλήλων του Κράτους:α)Εις το Εφετείον Δωδεκανήσου είς Πρόεδρος, είς Εισαγγελεύς, πέντε Εφέται, είς Γραμματεύς Εφετών και είς Γραμματεύς Εισαγγελίας Εφετών. β)Εις εκάτερον των Πρωτοδικείων Ρόδου και Κω, είς Πρόεδρος, είς Εισαγγελεύς, τρεις Πρωτοδίκαι, είς έμμισθος Πάρεδρος παρά Πρωτοδίκαις, είς Γραμματεύς Πρωτοδικών, είς Γραμματεύς Εισαγγελίας Πρωτοδικών. γ)Εις έκαστον των Ειρηνοδικείων, είς Ειρηνοδίκης και είς Γραμματεύς. δ)Εις εκάτερον των ειδικών Πταισματοδικείων είς Ειδικός Πταισματοδίκης και είς Γραμματεύς. Επίσης ορίζονται εν ταις Γραμματείαις των Δικαστηρίων και Εισαγγελιών της Δωδεκανήσου:έξ θέσεις Δικαστικών Γραμματέων β΄ ή γ΄ τάξεως, εννέα θέσεις υπογραμματέων α΄ ή β΄τάξεως και 14 θέσεις Δικαστικών γραφέων α' ή β΄ τάξεως, παρά δε τοις Δικαστηρίοις και Εισαγγελίαις Δωδεκανήσου είκοσι θέσεις εμμίσθων Δικαστικών κλητήρων και τρεις θέσεις κλητήρων ακροατηρίου. Πάσαι αι θέσεις αύται θέλουσι κατανεμηθή παρά ταις Γραμματείαις των καθ' έκαστον Δικαστηρίων και Εισαγγελιών και παρά τοις Δικαστηρίοις και Εισαγγελίαις δια Β.Διαταγμάτων προτάσει του Υπουργού της Δικαιοσύνης. Εξεδόθη το Β.Δ. 17 Ιαν./11 Φεβρ. 1948 περί κατανομής θέσεων υπαλλήλων της Γραμματείας Δικαστηρίων εν Δωδεκανήσω. 6.Β.γ.30-32 Εφετεία και Πρωτοδικεία Άρθρ.2.-Η πλήρωσις των κατά το άρθρ. 1 θέσεων δικαστικών λειτουργών και υπαλλήλων γίνεται κατά το ισχύον εν λοιπή Ελλάδι δίκαιον. Βλ. και άρθρ. 4, 7 και 8 Ν.Δ. 614/1948 (6.Γα.35.). Άρθρ.3.-Άμα τη ενάρξει της λειτουργίας των δια του παρόντος συνιστωμένων Δικαστηρίων, παύει η λειτουργία των εις την Δωδεκάνησον, υφ' οιανδήποτε μορφήν υφισταμένων Δικαστηρίων, πάσαι δε αι ενώπιον αυτών εκκρεμείς υποθέσεις μεταβιβάζονται αυτοδικαίως, μη επερχομένης διακοπής της δίκης ουδ' απαιτουμένης διαδικασίας επαναλήψεως, εις τα δια του παρόντος συνιστώμενα και αντικαθιστώντα αυτά δικαστήρια, εφαρμοζομένων εφεξής των εισαγομένων διατάξεων της Ελληνικής Νομοθεσίας, ως προς την περαιτέρω διαδικασίαν. Εξαιρετικώς υποθέσεις υπαγόμεναι εις τα ήδη συνιστώμενα Ειρηνοδικεία και εκκρεμούσαι ενώπιον των υφισταμένων τοιούτων, εξακολουθούσιν εκδικαζόμεναι υπ' αυτών μέχρις εκδόσεως οριστικής αποφάσεως. Άρθρ.4.-Τα εν τη λοιπή Ελλάδι καθιερωμένα τέλη χαρτοσήμου, Ταμείου Συντάξεων Νομικών, Δικαστικού ενσήμου και πάσης άλλης φύσεως ισχύουν και δια τας ενώπιον των Δικαστηρίων της Δωδεκανήσου διεξαγομένας δίκας, καταβάλλονται δε και εισπράττονται καθ' ον τρόπον θέλει ορίσει Β.Διάταγμα, εκδοθησόμενον τη προτάσει των Υπουργών Δικαιοσύνης και Οικονομικών. Άρθρ.5.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Ο παρών Νόμος ψηφισθείς υπό της Δ΄ Αναθεωρητικής Βουλής και παρ' Ημών σήμερον κυρωθείς, δημοσιευθήτω δια της Εφημερίδος της Κυβερνήσεως και εκτελεσθήτω ως νόμος του Κράτους.